
Cred Medlicott (2018) bod adrodd storïau i blant yn rhoi sylfaen gadarn ar gyfer dysgu iaith, cytuna Dickinson et al. (2012) wrth nodi bod darllen llyfrau i blant yn ddelfrydol ar gyfer meithrin iaith trwy gyflwyno geirfa newydd a hybu sylw a diddordeb ar y cyd. Yn debyg dywed Kelley et al. (2015) caiff darllen stori ei nodi fel dull effeithiol o ddatblygu sylfeini llythrennedd plant wrth ddysgu geirfa. Yn yr un modd nodir Wilkinson (2019) bod straeon plant yn helpu nhw i ddysgu am y byd a nhw eu hunain yn ychwanegol i ddysgu am iaith a sut mae llyfrau yn gweithio.
Dangosir ymchwil Bowcutt (2013) mae darllen i blant yn hyrwyddo datblygiad iach trwy ryngweithio cymdeithasol, yn ogystal â datblygiad llythrennedd trwy strwythur iaith. Nodir Bowctutt (2013) o ganlyniad i gam sensi-motor Piaget mae babanod yn wrandawyr cyn darllenwyr a rhaid iddynt wahaniaethu synau a'u harwyddocâd. Nodir Brodin a Renblad (2019) pwysigrwydd darllen trwy bwysleisio ei fod yn angenrheidiol i ddilyn i fyny, trafod a myfyrio ar y llyfr ar ôl ei ddarllen.
Mae ymchwil Bhamani (2017) yn nodi pan mae babi yn y groth eu bod nhw’n gallu clywed a chofio rhai synau ac fel canlyniad yn datblygu ei llythrennedd, mae hyn yn gysylltiad posib i bwysigrwydd darllen a siarad â babanod yn y groth. Cefnoga hyn gan University of Kansas (2017) sydd yn dadlau bod babi yn y groth yn tiwnio mewn i’r iaith maent fynd i gaffael cyn iddynt gael ei eni trwy sensitifrwydd i briodweddau rhythmig maent yn clywed yn y llais.
Yn ôl Llywodraeth Cymru (2019) mae llythrennedd wrth wraidd Maes Dysgu a Phrofiad Ieithoedd, Llythrennedd a Chyfathrebu. Maent yn pwysleisio eu pwysigrwydd gan nodi rhaid ystyried ysgrifennu a llafaredd fel adnoddau a chaiff ei ddefnyddio er mwyn hunanfynegiant. Mae Llywodraeth Cymru (2019) yn rhoi pwyslais ar ddatblygu sgiliau darllen ac ysgrifennu ymhellach er mwyn cefnogi’r dysgwyr.
Yn debyg, mae Llafaredd, Darllen ac ysgrifennu wedi’i gwreiddio o fewn proffil y cyfnod sylfaen (Llywodraeth Cymru, 2015), mae yna bwyslais ar blant yn dysgu sut i ddarllen a defnyddio llyfrau trwy arsylwi oedolion pan maent yn darllen storïau iddynt. (Llywodraeth Cymru, 2017) Yn yr un modd cred Llywodraeth Cymru (2022) bod yn angenrheidiol i blant datblygu eu Llythrennedd gan ei fod yn galluogi dysgwyr i fynegi eu hunain, i ddeall a dehongli iaith ysgrifenedig a llafar ac i fynegi ystyr.
Cred Donaldson (2015) mae cymhwysedd digidol yn fwy sylfaenol i ddysgu bywyd ac y dylai fod ganddo statws tebyg o fewn y cwricwlwm i lythrennedd a rhifedd. Fodd bynnag cred Kaldahl et al. (2019) bod gan lafaredd statws isel a bod y pwyslais ar gaffael ysgrifennu. Yn ôl ymchwil gan Birken (2017) nodwyd am bob 30 munud mae plant yn treulio ar y sgrin mae ei risg o oediad iaith yn cynyddu gan 49%. Cytuna Maulana (2020) gan nodi bod y risg o oedi iaith ymhlith plant bach yn cynyddu'n gymesur gyda chynnydd mewn hyd sgrin. 
Nodwyd ymchwil gan Levy a Marsh (2011) bod plant ifanc yn ddefnyddwyr cymwys o dechnoleg o oedran cynnar a bod mwy yn defnyddio’r we ar gyfer darllen ac ysgrifennu ynghyd a chwarae gemau. Dywed O’Byrne et al. (2018) bod adrodd straeon mewn modd digidol yn annog plant i gymryd rhan mewn trafodaeth a chefnogi dealltwriaeth o gynnwys.
Yn ôl Schwartz a Sparks (2019) mae plant yn dysgu darllen yn wahanol mewn print yn erbyn digidol, maent yn fwy tebygol o sgimio wrth ddarllen digidol. Awgryma hyn efallai gall cael effaith negyddol ar ddatblygiad darllen yn y dyfodol. Fodd bynnag mae Derbashi (2021) yn dadlau bod adrodd storïau yn ddigidol yn gwella llythrennedd digidol y dysgwr. 
O ran caffael a datblygu iaith, dywed Neaum (2012) mae clywed straeon yn cynnig profiadau iaith gyfoethog, mae’n ysgogi plant i siarad ag i ysgrifennu.
Nodwyd Lodge (2020) bod cyfathrebu yn sgil hanfodol i fywyd, awgryma hyn bod sgiliau llefaredd yn angenrheidiol i ddatblygiad. Mae Erthygl 28 o Genhedloedd Unedig ar Hawliau’r Plant (Comisiynydd plant Cymru, 2022)  yn cydnabod hawliau plant i addysg gan gynnwys y cyfle i ddatblygu eu Llythrennedd. 
[bookmark: _Hlk95849859]Dywed Vygotsky o fewn theori ‘Person mwy gwybodus’ ein bod yn ei defnyddio i sgaffaldio dysgu a datblygiad eraill, nhw sydd yn gyfrifol am gefnogi’r unigolyn a’i helpu i gyrraedd lefel uwch o ddatblygiad. Yn y modd yma, yr unigolyn sydd yn adrodd y stori yw’r person mwy gwybodus (Dr. Dan’s Genius Coaching, 2020)  Fodd bynnag, ni fyddai Piaget yn cytuno gan ei fod yn credu bod unigolion yn datblygu yn unigol trwy archwilio a chreu sgemâu a fydd yn caniatáu tyfiant unigol (Alafaci, 2019). Cytuna University of British Columbia (2020)  gyda Vygotsky gan nodi gall y person mwy gwybodus cynnig sgaffaldiau i gefnogi gwybyddiaeth esblygol y plentyn. 
Pwrpas y papur yma fydd dadansoddi sgiliau adrodd stori megis y defnydd o eirfa Onomatopoeaidd,  Tonyddiaeth, Ystumiau/gweithrediadau/pwyntio a chwestiynu.
Yn gyntaf, gwelwyd y defnydd o Onomatopoeia o fewn y stori draddodiadol a digidol, yn benodol geiriau megis “pop” a “sblat” (Hubery a Pedler, 2013, dim rhif tudalen). Codwyd y llais er mwyn gwaeddu’r geiriau er mwyn cael mwy o effaith ar y gwrandawyr. Pwysleisiwyd y llythrennau onomatopoeaidd trwy arafu tempo’r llais er mwyn rhoi pwyslais ar bob llythyren yn unigol.
Dywed Laing (2019) “ffurfiau ieithyddol sy’n dynwared synau o’r amgylchedd” yw geirfa onomatopoeaidd, safbwynt tebyg yw un Sasamoto a Jackson (2016) a disgrifir Onomatopoeia yn nodweddiadol fel dull sy'n cynnwys defnyddio geiriau sy'n dynwared seiniau. Cytuna Laing (2017) gan nodi bod y math yma o eirfa yn helpu babanod i gysylltu synau lleferydd gyda ‘phethau’ sydd yn y pendraw yn hyrwyddo ei llafaredd, darllen ac ysgrifennu.
Awgryma Laing (2015) a  Menn a Vihman (2011) yn ystod cyfnod babanod mae plant yn cynhyrchu llawer o eirfa onomatopoeaidd, aiff Laing (2015) ymlaen i ddadlau; yn aml gall onomatopoeia fod yn haws i fabanod ddysgu oherwydd yr eiconigrwydd sy'n bresennol yn y ffurfiau hyn. Cytuna Ozturk, Krehm a Vouloumanos (2013) gan nodi gall babanod fod yn sensitif i gyfatebiaethau ystyr sain, neu symbolaeth sain a gall hyn cefnogi dysgu geirfa.
Cynigir Imai a Kita (2014) bod onomatopoeia yn dal sylw babanod ac yn caniatáu iddynt gymryd rhan mewn ‘sgyrsiau’ gyda’r gofalwr. Dadleua Laing (2019) mae’n bosib gallai strwythurau ffonolegol sydd yn gyffredin i onompatopoeia eu gwneud yn arbennig o addas i’w caffael yn gynnar. Yn ôl ymchwil olrhain llygaid gan Laing (2017) dangosodd bod plant yn dangos fwy o ddiddordeb mewn storïau oedd yn cynnwys geirfa onomatopoeia i gymharu â rheiny oedd heb.
Dadleua Laing (2014) bod geiriau onomatopoeaidd yn chwarae rhan hanfodol mewn datblygiad plant wrth ddysgu geiriau newydd. Fodd bynnag, dadleua Muller (1891) bod geirfa onomatopoeaidd yn chwareus yn unig ac nid ydynt yn rhan o’r system iaith. Yn debyg dywed Farrar (1883) bod onomatopoeia yn ddi-wreiddiau, sy'n golygu nad oes ganddyn nhw etymoleg, a'u bod yn anghynhyrchiol.
Nodir Laing (2019) gall Onomatopoeia gefnogi ehangu’r system ffonolegol. Yn yr un modd, cynigiodd Jakobson (1968) y gallai onomatopoeia arwain babanod i sefydlu system ffonolegol sefydlog a fydd yn yr hir dymor yn fuddiol i’w sgiliau llafaredd.
Mae Imai a Kita (2014)  yn haeru bod eiconigrwydd o fudd i  ddatblygiad iaith gynnar wrth sylweddoli bod gan seiniau ystyr. Mae Monaghan (2014) yn gwneud awgrym tebyg o ran manteision symbolaeth sain wrth ddysgu iaith, gan nodi y gallai’r nodwedd hon fod yn hanfodol bwysig ar gyfer caffael iaith.
Yr ail sgil yw’r defnydd o donyddiaeth. Wrth siarad yn uniongyrchol i’r plant defnyddiwyd ton feddal a phan ddechreuwyd y stori defnyddiwyd amryw o leisiau er mwyn cymeriadu; traw uchel i Alffi sydd yn cyferbynnu i draw isel iawn Twrch. Pwysleisiwyd geiriau megis “bach” a “mawr” yn y teitl ac wrth gyfri “Un...Dau...Tri” (Hubery a Pedler, 2013, dim rhif tudalen). Dangoswyd emosiwn yn y llais trwy addasu’r traw a thon yn benodol, pan roedd cymeriad yn gyffroes gwelwyd y llais yn cyflymu, fodd bynnag pan roedd cymeriad yn drist newidiwyd y don i fod yn dawel ac arafu’r geiriau. Dangoswyd fwy o gymeriadu a defnydd o donyddiaeth o fewn y stori draddodiadol, efallai o ganlyniad i deimlo’n fwy hyderus ac wedi cael fwy o arfer.
Nododd Guille-Marrett (2019) trwy ddarllen llyfrau’n uchel i blant mae’n eu helpu nhw i ddatblygu sgiliau llythrennedd allweddol. Aiff Guille-Marrett (2019) ymlaen i nodi dylai’r oedolyn defnyddio ei llais mewn amryw o ffyrdd gwahanol yn ogystal â defnyddio mynegiant wynebol. Safbwynt tebyg yw un Cekaite a Bjork-Willen (2018)  sydd yn cyfleu pwysigrwydd y llais mewn gweithgaredd adrodd stori gan nodi bod lleisiau lluosog yr athro a’i sifftiau traw dramatig yn adnoddau sy’n galluogi profiad affeithiol ac esthetig cydweithredol.
Nodir Reading Rockets (dim dyddiad) pwysigrwydd darllen gyda mynegiant trwy ddefnydd y llais, nodir rôl y llais yw adlewyrchu naws y stori neu bersonoliaethau’r cymeriadau, pwysleisiwyd pwysigrwydd darllen yn araf ond i hefyd amrywio cyflymder y llais ac i oedi am bwyslais. Awgryma hyn ei fod yn hollbwysig rhoi amser i’r plant i feddwl am yr hyn sydd yn digwydd neu beth allai ddod nesaf. Yn debyg, nodwyd Nair et al. (2013) bod y defnydd o nodweddion megis ynganu, goslef a thaflunio llais yn ffordd wych o ddod â chymeriadau yn fyw. Trwy wrando ar y stori, mae'r myfyrwyr yn dysgu'r sgiliau iaith mewn geirfa a darllen a deall. Cytuna Teaching Strategies For Early Childhood Education (2012) a Early Learning Centre (2015)  gan nodi trwy’r llais mae’r adroddwr yn ennyn diddordeb y plant
Y drydedd sgil yw’r defnydd o bwyntio, ystumiau a gweithrediadau. Pwyntiwyd yn gyson i’r sgrin a’r geiriau o fewn y stori ddigidol. Pwyntiwyd yn fwy aml o fewn y stori draddodiadol i’r geiriau, lluniau ac yn benodol dros y siwmper felfed. Defnyddiwyd y corff yn dda o fewn y ddwy stori trwy’r defnydd o fynegiant wynebol; wrth ymateb i gwestiynau yn benodol o fewn y stori ddigidol. Fodd bynnag defnyddiwyd mwy o ystumiau a gweithrediadau o fewn y stori draddodiadol gan fod y cymeriadu yn well ac edrychwyd i fyny yn fwy aml. Defnyddiwyd props yn aml, dangoswyd amrywiaeth o emosiwn; cyffro yn y wyneb “a phawb!” neu fwy o ddifri “Twrch!” (Hubery a Pedler, 2013, dim rhif tudalen). - eisteddwyd i fyny gydag osgo syth mewn rhannau, yna caewyd yr osgo wrth siarad am Leusa Lygoden.
Dywed Mandira a Khoiriyah (2021) wrth ddarllen stori i blant mae symudiad yr adroddwr yn hollbwysig, nodir gall y defnydd o bropiau hefyd fod yn ddefnyddiol wrth ddod a’r stori i fyw ac mae’n ffordd dda o hyrwyddo llafaredd plant gan ei fod yn cysylltu’r gair efo gwrthrych. Cytuna Early Learning Centre (2015) gan ddweud bod y defnydd o fynegiant wynebol ac ystumiau  yn hollbwysig, maent yn awgrymu dylai’r adroddwr defnyddio pob rhan o’r corff wrth adrodd stori i blant. Yn debyg, pwysleisiwyd Teaching Strategies For Early Childhood Education (2012) pwysigrwydd mynegiant wynebol wrth nodi dyma un o’r ffyrdd orau o ddod a’r stori yn fyw.
Awgryma Neaum (2012) wrth i’r unigolyn tracio eu bys ar hyd y llyfr mae’n cyfleu un o swyddogaethau ysgrifennu ac mae’n dangos olrhain chwith i dde mewn darllen ac ysgrifennu, sydd yn hyrwyddo sgiliau llythrennedd y plant. Cytuna Teaching Strategies For Early Childhood Education (2012) trwy ychwanegu trwy redeg y bys ar hyd y testun gellir tynnu sylw’r plant i’r stori a darllen. Nodir First Discoverers (dim dyddiad) wrth bwyntio at eiriau a delweddau o fewn y stori mae’n hyrwyddo'r 3 modd o gynrychiolaeth Bruner, yn benodol y modd symbolaidd sydd yn ymwneud ag iaith.
Yn olaf, gwelwyd y defnydd o gwestiynu o fewn y stori draddodiadol a digidol, defnyddiwyd amrywiaeth o gwestiynau gwahanol er mwyn cynnal diddordeb y plant ac i ddatblygu ei sgiliau llafaredd; “Fel mae Alffi’n teimlo? a “Chi’n meddwl bod Mam yn grac?” (Hubery a Pedler, 2013, dim rhif tudalen). Ailadroddwyd ac aralleiriwyd ambell gwestiwn yn ogystal, seibiwyd er mwyn rhoi amser i’r plant meddwl. Defnyddiwyd amrywiaeth eang o gwestiynau rhai syml a rai mwy heriol. Defnyddiwyd cydbwysedd da o gwestiynau o fewn y ddwy stori.
Nodwyd ar grynodeb o ddatblygiad iaith (Crowley, 2014; Neaum, 2012; Saxton, 2017)       pan bod plant tua 4-5 blwydd oed maent yn cwestiynu ar eu hanterth, trwy ofyn cwestiynu trwy gydol y stori mae’n ateb ei gofynion nhw wrth hybu ei sgiliau deallusol, llafaredd a lleferydd.
Nodir Berkowits (2011) mae cwestiynu yn cefnogi plant i ddatblygu ymwybyddiaeth a sensitifrwydd tuag at agweddau cymeriadau. Yn debyg dywed Deshmukh et al. (2018) yn ei ymchwil er mwyn cael lefelau uwch o iaith lafar gan blant mae’n angenrheidiol fod y cwricwlwm yn cynnwys gofyn cwestiynau i blant. 
Awgryma Walsh a Hodge (2016) dylai’r cwestiynau ymgysylltu plant gyda’r stori. Mae athrawon yn creu ‘parth datblygiad procsimol’ Vygotsky ar gyfer plant ac o ganlyniad mae ymatebion plant yn dod yn arbennig o bwysig wrth feithrin dealltwriaeth y plant. Yn debyg nodwyd Deshmukh et al. (2018) bod rhesymeg sesiynau darllen stori wedi’i selio yn ddamcaniaeth gymdeithasol-ddiwylliannol Vygotsky, o ran y syniad bod plant yn dysgu orau yn ystod gweithgareddau cydweithredol sydd yn cynnwys sgaffaldio a chefnogi dealltwriaeth y plentyn.
Dadleua Agosto (2016) am bwysigrwydd gofyn cwestiynau er mwyn datblygu sgiliau llythrennedd plant. Dywed Zhou a Yadav (2017) bod cwestiynau yn annog plant i wneud ymdrech wybyddol a phrosesu lefel ddofn sydd yn fuddiol. Yn yr un modd roedd ymchwil gan Deshmukh et al. (2018) wedi canfod bod gofyn cwestiynau wrth ddarllen stori yn fuddiol ar gyfer llythrennedd a dealltwriaeth plant.
Pwysleisia Bookstart (dim dyddiad) y pwysigrwydd o ofyn cwestiynau a thrafod y llyfr, dywed ei fod yn bosib i blant trafod eu teimladau a phryderon trwy storïau. Yn debyg, dywed Teaching Strategies For Early Childhood Education (2012) ei fod yn hollbwysig gofyn cwestiynau i blant ynglŷn â’r llyfr gan ei fod yn galluogi plant i ymestyn eu dealltwriaeth.
I gloi, gwelwyd y defnydd o eiriau onomatopoeaidd sydd fel nododd Laing (2017) yn galluogi plant i gysylltu synau lleferydd gyda phethau. Trafodwyd y defnydd o donyddiaeth a’r llais, fel dywed Nair et al. (2013) wrth i blant wrando ar stori lle mae’r adroddwr yn amrywio’r llais mae’n ei galluogi nhw i ddysgu sgiliau iaith mewn geirfa a darllen. Y drydedd sgil arsylwyd oedd ystumiau, pwyntio a props, nodwyd Mandira a Khoiriyah (2021) bod props yn hanfodol wrth ddatblygu lleferydd plant gan ei fod yn galluogi nhw i gysylltu’r gair maent yn clywed efo’r gwrthrych. Yn olaf darganfyddodd Deshmukh et al. (2018) trwy’r defnydd o gwestiynau mae llythrennedd plant yn datblygu gan ei fod yn eu gorfodi i feddwl am ateb ac yna ei drosglwyddo i ddweud ar lafar. Gwelwyd rhai gwahaniaethau o fewn y ddwy stori megis y cymeriadu. Roedd y cymeriadu o safon well yn recordiad traddodiadol i gymharu â’r un digidol, efallai o blegid yr unigolyn yn teimlo’n fwy hyderus. Wrth ymarfer yn y dull digidol yn fwy rheolaidd fel nodir Llywodraeth Cymru (2019) gan fod y gallu i ddefnyddio technoleg mewn sefyllfaoedd i hybu sgiliau Llythrennedd plant yn hollbwysig heddiw, bydd y lefelau hyder yn cynyddu.

